Oppregning

En oppregning er en komplett, ordnet oppføring av alle elementene i en samling. Begrepet brukes i matematikk og informatikk for å vise til en oversikt over alle elementer av en mengde. De presise kravene til en oppregning (for eksempel om mengden må være endelig, eller om listen har lov til å inneholde repetisjoner) avhenger av studiedisiplinen og konteksten til et gitt problem.

Noen mengder kan telles opp ved hjelp av en naturlig ordning (slik som 1, 2, 3, 4,... for mengden av positive heltall), men i andre tilfeller kan det være nødvendig å pålegge en (kanskje vilkårlig) ordning. I noen sammenhenger, som for eksempel oppregnende kombinatorikk, brukes oppregning mer i betydningen av å telle, med vekt på bestemmelse av antallet elementer som en mengde inneholder snarere enn produksjon av en eksplisitt liste over disse elementene.

Se også 
 Oppregningstype, en variabeltype i programmering

Orden
Matematisk logikk